**SPOZNAVANJE OKOLJA, 3.a r. 1.12.2020**

**Kaj zmorem narediti: ZRAK**

**Učbenik Spoznavanje okolja 3, str. 48**

Pozdravljeni otroci!

Zadnjo šolsko uro smo govorili o vremenu. Naučili smo se, da je vreme zelo pomembno, saj vpliva na naš način življenja. Danes pa bomo govorili o zraku. Pogledali bomo, zakaj je zrak tako pomemben in kaj se zgodi, če dihamo onesnažen zrak.



Zrak je zmes plinov. Večino zraka sestavljata dušik in kisik. Je nujno potreben za naše življenje, saj brez kisika ljudje ne moremo živeti. Zrak najdemo povsod, tudi v vodi. Ali veš, kdo bogati vodo s kisikom?

Ker je zrak nujno potreben za življenje, je zelo pomembno kakšen zrak dihamo.

Ko so v zraku tudi drugi plini, le ta smrdi ali diši. To pomeni, da je zrak onesnažen.

Pojdi ven in zajemi dih. Ali vidiš zrak? Se ti zdi, da je ozračje čisto ali onesnaženo?

Poglej si posnetke o onesnaževanju zraka in odgovori na vprašanja:

<https://www.youtube.com/watch?v=Au8JO7B1lsY>

<https://www.youtube.com/watch?v=zjGb4bZS2sg>

<https://www.youtube.com/watch?v=sAKyhfxxr7s>

Posnetek številka 3:

Onesnaževanje zraka.

Drevesa sprejemajo škodljiv ogljikov dioksid in oddajajo kisik, ki je nujno potreben za življenje. Sekanje dreves, gorenje lesa ter fosilnih goriv ter izpušni plini iz tovarn ter avtomobilov, onesnažujejo naš zrak. Zaradi onesnaženega zraka lahko zbolimo za različnimi boleznimi (npr. astmo, bronhitisom, kožnimi boleznimi). Onesnaženost zraka slabo vpliva tudi na rastline, predvsem na njihovo rast. Poškoduje pa tudi lepe stare stavbe. Da zmanjšamo onesnaženje lahko sami nekaj naredimo. Posadimo lahko nekaj dreves, se ne igramo s petardami, se vozimo s kolesom, avtobusom ali vlakom namesto z avtomobilom ter redno peljemo na servis naša vozila. Tovarne in elektrarne pa bi morale biti zgrajene čim dlje stran od naseljenih območij.

Kdo onesnažuje zrak?

Kaj lahko naredimo sami, da zmanjšamo onesnaževanje zraka?

Kdo meri onesnaženost zraka?

Ali je v Novem mestu zrak pretežno čist ali onesnažen?

En lep jesenski pozdrav!